
R E P U B L I K A   E   S H Q I P Ë R I S Ë
BASHKIA HIMARË
DREJTORIA E BURIMEVE NJERËZORE 
DHE SHËRBIMEVE MBËSHTETËSE
Nr._______prot.                                                                                      Himarë, më____.____.2021
	SHPALLJE PËR NËPUNËS CIVIL,
LËVIZJE PARALELE DHE PRANIM NË SHËRBIMIN CIVIL


Lloji i diplomës “Shkenca Ekonomike/Juridike/Natyrore/” niveli minimal i diplomës “Bachelor”

Në zbatim të nenit 22 dhe të nenit 25, të ligjit nr. 152/2013, “Për nëpunësin civil”, i ndryshuar, si dhe të Kreut II, III, IV dhe VII, të vendimit nr. 243, datë 18.03.2015, Bashkia Himarë shpall procedurën e lëvizjes paralele dhe pranimit në shërbimin civil për pozicionin: 

· 1 (një) Specialist i informimit dhe komunikimit për BE-në, në njësinë e integrimit evropian dhe investimet të huaja, në drejtorinë e integrimit dhe zhvillimit ekonomik dhe social - Kategoria e pagës  IV-a.


	Pozicioni më sipër, u ofrohet fillimisht nëpunësve civilë të së njëjtës kategori për procedurën e lëvizjes paralele!
Vetëm në rast se në përfundim të procedurës së lëvizjes paralele, rezulton se ky pozicion është ende vakant, ai është i vlefshëm për konkurimin nëpërmjet procedurës se pranimit në shërbimin civil.



Për të dy procedurat (lëvizje paralele dhe pranim në shërbimin civil) 
aplikohet në të njëjtën kohë!
	Afati për dorëzimin e dokumenteve:        01.02.2021
LËVIZJE PARALELE



	Afati për dorëzimin e dokumenteve:        06.02.2021
PRANIM NGA JASHTË SHËRBIMIT CIVIL	



	
Përshkrimi përgjithësues i punës për pozicionin si më sipër është:


1- Bën bashkërendimin dhe mbështetjen e strukturave administrative të bashkisë për zbatimin e politikave, të legjislacionit, të invenstimeve dhe të shërbimeve të lidhura apo që rrjedhin nga procesi i integrimit evropian, në nivel vendor.
2- Bën bashkërendimin e struktuarave administrative dhe përfaqësimin e bashkisë në marrëdhënien me strukturat e qeverisjes qëndrore përgjegjëse për integrimin evropian dhe proceset përbërëse të tij.
3- Bën bashkërendimin e strukturave administrative të bashkisë për rritjen e kapacitetit përthithës të përdorimit të asistencës së Bashkimit Evropian për procesin e integrimit evropian në nivel vendor.
4- Bën bashkërendimin dhe organizimin dhe drejtim e aktiviteteve publike të bashkisë, me qëllim realizimin e funksioneve të veta apo të deleguara në kuadër të procesit të integrimit evropian dhe të zbatimit të asistencës të Bashkimit Evropian për këtë proces.
5- Bën mbështetjen dhe drejtimin e strukturave administrative të bashkisë për përgatitjen, zbatimin, monitorimin, vlerësimin dhe informimin për projektet e financuara nga programet e asistencës së Bashkimit Evropian për procesin e integrimit evropian në nivel vendor. 
6- Bën hartimin çdo 6 muaj ose, nëse kërkohet, sipas rastit, për të informuar Ministrinë e Brendshme dhe Ministrinë për Evropën dhe Punët e Jashtme, lidhur me përmbushjen e kritereve dhe të standarteve që rrjedhin nga procesi i integrimit evropian dhe/ose zbatimin të asistencës së BE-së, për funksionet e veta apo të delëguara.
7- Bën informimin në mënyrë periodike të publikut dhe të grupeve të tjera të interest për procesin e integrimit evropian, për politikat e BE-së dhe mundësitë për përfitimin nga asistenca e Bashkimit Evropian, nëpërmjet këndeve të Bashkimit Evropian, të cilat krijohen dhe funksionojnë brenda bashkisë.
I-LËVIZJA PARALELE
Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.
	



	KUSHTET PËR LËVIZJEN PARALELE DHE KRITERET E VEÇANTA



Kandidatët duhet të plotësojnë kushtet për lëvizjen paralele si vijon:
1. Të jenë nëpunës civil të konfirmuar, brenda së njëjtës kategori, (sipas përcaktimeve të nenit 19 të ligjit 152/2013 “Për nëpunësin civil”, i ndryshuar) (niveli i pagës IV-a), 
1. Të mos kenë masë disiplinore në fuqi (të vërtetuar me një dokument nga institucioni);
1. Të kenë të paktën një vlerësim pozitiv (për kandidatët e institucioneve që sapo kanë hyrë në shërbimin civil kërkohet vlerësim nga eprori direkt);
Kandidatët duhet të plotësojnë kriteret e veçanta si vijon:
1. Të zotërojnë diplomë të nivelit “Bachelor”, “Master Shkencor apo Profesional”  në Shkenca Ekonomike/Juridike/Natyrore/Sociale edhe diploma e nivelit “Bachelor” duhet të jetë në të njëjtën fushë.(Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
1. Të kenë eksperiencë pune jo më pak se 3 vite, në administratën shtetërore dhe/ose institucione të pavarura dhe/ose institucionet e tjera, në profesion.
1. Të kenë aftësi të mira komunikuese dhe të punës në grupe.
1. Të zotërojnë gjuhën angleze. Përparësi ka një gjuhë e dytë e BE-së.

	1.2
	DOKUMENTACIONI, MËNYRA DHE AFATI I DORËZIMIT.



Kandidatët që aplikojnë duhet të dorëzojnë dokumentat si më poshtë: 
1. Jetëshkrim i plotësuar në përputhje me dokumentin tip që e gjeni në linkun:
http://dap.gov.al/vende-vakante/udhezime-dokumente/219-udhezime-dokumente
1. Fotokopje të diplomës (përfshirë edhe diplomën bachelor);
1. Fotokopje të librezës së punës (të gjitha faqet që vërtetojnë eksperiencën në punë);
1. Fotokopje të letërnjoftimit (ID);
1. Vërtetim të gjëndjes shëndetësore;
1. Vetëdeklarim të gjëndjes gjyqësore; 
1. Vlerësimin e fundit nga eprori direkt;
1. Vërtetim nga Institucioni qe nuk ka masë displinore në fuqi.
1. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj.
Dokumentat duhet të dorëzohen me postë apo drejtpërsëdrejti  pranë Bashkisë Himarë, brenda datës 01.02.2021. 
	1.3
	REZULTATET PËR FAZËN E VERIFIKIMIT PARAPRAK



Në datën 03.02.2021 drejtoria e burimeve njerëzore dhe shërbimeve mbështetëse, do të shpallë fituesin në portalin “Shërbimi Kombëtar i Punësimit”, faqen zyrtare të bashkisë dhe në stendën e informimit të publikut, listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista. 
Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga drejtoria e burimeve njerëzore dhe shërbimeve mbështetëse, nëpërmjet adresës tuaj të e-mail, për shkaqet e moskualifikimit. 


	1.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA.



Kandidatët do të vlerësohen në lidhje me:
1. Njohuritë mbi ligjin nr. 152/2013,“Për nëpunësin civil”, i ndryshuar, dhe aktet nënligjore dalë në zbatim të tij;
1. Njohuritë mbi ligjin nr. 9131, datë 08.09.2003,“Për rregullat e etikës në administratën publike”;
1. Njohuritë mbi ligjin nr. 139/2015, datë 17.12.2015 “Për vetëqeverisjen vendore”;
1. Njohuritë mbi ligjin nr. 9367, datë 07.04.2005, “Për parandalimin e konfliktit të intereresave”;
1. Njohuritë mbi VKM-në nr. 450, datë 26.07.2018 “Për bashkërendimin dhe koordinimin e procesit të integrimit evropian, ndërmjet qeverisjes qendrore dhe njësive të vetëqeverisjes vendore”;

	1.5
	MËNYRA E VLERËSIMIT TË KANDIDATËVE



Kandidatët do të vlerësohen për jetëshkrimin, eksperiencat, trajnimet, kualifikimet e lidhura me fushën, si dhe vlerësimet pozitive. Totali i pikëve për këtë vlerësim është 40 pikë. 
Kandidatët gjatë intervistës së strukturuar me gojë do të vlerësohen në lidhje me:
1. Njohuritë, aftësitë, kompetencën në lidhje me përshkrimin e pozicionit të punës;
1. Eksperiencën e tyre të mëparshme;
1. Motivimin, aspiratat dhe pritshmëritë e tyre për karrierën.
Totali i pikëve në përfundim të intervistës së strukturuar me gojë është 60 pikë. 
Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në udhëzimin nr. 2, datë 27.03.2015, “Për procesin e plotësimit të vendeve të lira në shërbimin civil nëpërmjet procedures së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur”, të Departamentit të Administratës Publike www.dap.gov.al. http://dap.gov.al/2014-03-21-12-52-44/udhezime/426-udhezim-nr-2-date-27-03-2015
	1.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Në përfundim të vlerësimit të kandidatëve, Bashkia Himarë do të shpallë fituesin në portalin “Shërbimi Kombëtar i Punësimit”, faqen zyrtare të bashkisë dhe në stendën e informimit të publikut. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.
2- PRANIMI NË SHËRBIMIN CIVIL
	Vetëm në rast se nga pozicionet e renditura në fillim të kësaj shpalljeje, në përfundim të procedurës së lëvizjes paralele, rezulton se ende ka pozicione vakante, këto pozicione janë të vlefshme për konkurimin nëpërmjet procedurës së pranimit në shërbimin civil për kategorinë ekzekutive.



Për këtë procedurë kanë të drejtë të aplikojnë të gjithë kandidatët që plotësojnë kërkesat e përgjithshme në përputhje me nenin 21, të ligjit nr. 152/2013, “Për nëpunesin civil”, i ndryshuar. 

	2.1
	KUSHTET QË DUHET TË PLOTËSOJË KANDIDATI NË PROCEDURËN E PRANIMIT NË SHËRBIMIN CIVIL DHE KRITERET E VEÇANTA



Kushtet që duhet të plotësojë kandidati në procedurën e pranimit në shërbimin civil janë: 
1. Të jetë shtetas shqiptar;
1. Të ketë zotësi të plotë për të vepruar;
1. Të zotërojë gjuhën shqipe, të shkruar dhe të folur;
1. Të jetë në kushte shëndetësore që e lejojnë të kryejë detyrën përkatëse;
1. Të mos jetë i dënuar me vendim të formës së prerë për kryerjen e një krimi apo për kryerjen e një kundërvajtjeje penale me dashje;
1. Ndaj tij të mos jetë marrë masa disiplinore e largimit nga shërbimi civil, që nuk është shuar sipas  ligjit nr. 152/2013, “Për nëpunësin civil”, i ndryshuar.

Kandidatët duhet të plotësojnë kriteret e veçanta si vijon: 
1. Të zotërojnë diplomë të nivelit “Bachelor” ose “Master Shkencor apo Profesional” në   Shkenca Ekonomike/Juridike/Natyrore, edhe diploma e nivelit “Bachelor” duhet të jetë në të njëjtën fushë.(Diplomat të cilat janë marrë jashtë vendit, duhet të jenë të njohura paraprakisht pranë institucionit përgjegjës për njehsimin e diplomave sipas legjislacionit në fuqi).
1. Të kenë eksperiencë pune deri në 1 vit, në administratën shtetërore dhe/ose institucione të pavarura dhe/ose institucionet e tjera, në profesion.
1. Të kenë aftësi të mira komunikuese dhe të punës në grupe.
1. Të zotërojnë gjuhën angleze. Përparësi ka një gjuhë e dytë e BE-së.
	2.2
	DOKUMENTACIONI, MËNYRA DHE AFATI I DORËZIMIT



Kandidatët që aplikojnë duhet të dorëzojnë dokumentet si më poshtë: 
1. Jetëshkrim i plotësuar në përputhje me dokumentin tip që e gjeni në linkun:
http://dap.gov.al/vende-vakante/udhezime-dokumente/219-udhezime-dokumente
1. Fotokopje të diplomës (përfshirë edhe diplomën bachelor);
1. Fotokopje të librezës së punës (të gjitha faqet që vërtetojnë eksperiencën në punë);
1. Fotokopje të letërnjoftimit (ID);
1. Vërtetim të gjëndjes shëndetësore;
1. Vetëdeklarim të gjëndjes gjyqësore;
1. Vlerësimin e fundit nga eprori direkt;
1. Vërtetim nga institucioni që nuk ka masë displinore në fuqi;
1. Çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj.
Dokumentet duhet të dorëzohen me postë apo drejtpërsëdrejti pranë Bashkisë Himarë, brenda datës 06.02.2021. 
	Të gjithë kandidatët që aplikojnë për procedurën e pranimit në shërbimin civil , do të informohen për fazat e mëtejshme të kësaj proçedure: 
1. për datën e daljes së rezultateve të verifikimit paraprak, 
1. datën, vendin dhe orën ku do të zhvillohet konkurimi;
1. mënyrën e vlerësimit të kandidatëve. 



	2.3
	REZULTATET PËR FAZËN E VERIFIKIMIT PARAPRAK



[bookmark: _GoBack]Në datën 12.02.2021, drejtoria e burimeve njerëzore dhe shërbimeve mbështetëse, do të shpallë fituesin në portalin “Shërbimi Kombëtar i Punësimit”, faqen zyrtare të bashkisë dhe në stendën e informimit të publikut, listën e kandidatëve që plotësojnë kushtet dhe kriteret e veçanta, si dhe datën, vendin dhe orën e saktë ku do të zhvillohet testimi me shkrim dhe intervista e strukturuar  me  gojë. 
Në të njëjtën datë kandidatët që nuk i plotësojnë kushtet dhe kriteret e veçanta do të njoftohen individualisht nga drejtoria burimeve njerëzore dhe shërbimeve mbështetëse, nëpërmjet adresës tuaj të e-mail, për shkaqet e moskualifikimit.
	2.4
	FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI DHE INTERVISTA



Kandidatët do të vlerësohen në lidhje me:
a) Njohuritë mbi ligjin nr. 152/2013,“Për nëpunësin civil”, i ndryshuar, dhe aktet nënligjore dalë në zbatim të tij;
b) Njohuritë mbi ligjin nr. 9131, datë 08.09.2003,“Për rregullat e etikës në administratën publike”;
c) Njohuritë mbi ligjin nr. 139/2015, datë 17.12.2015 “Për vetëqeverisjen vendore”;
d) Njohuritë mbi ligjin nr. 9367, datë 07.04.2005, “Për parandalimin e konfliktit të intereresave”;
e) Njohuritë mbi VKM-në nr. 450, datë 26.07.2018 “Për bashkërendimin dhe koordinimin e procesit të integrimit evropian, ndërmjet qeverisjes qendrore dhe njësive të vetëqeverisjes vendore”;

	2.5
	MËNYRA E VLERËSIMIT TË KANDIDATËVE 



Kandidatët do të vlerësohen në lidhje me: 
1. Vlerësimin me shkrim, deri në 60 pikë; 
1. Intervistën e strukturuar me gojë qe konsiston ne motivimin, aspiratat dhe pritshmëritë e tyre për karrierën, deri në 25 pikë; 
1. Jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë; 

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në udhëzimin nr. 2, datë 27.03.2015, “Për procesin e plotësimit të vendeve të lira në shërbimin civil nëpërmjet procedures së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur”, të Departamentit të Administratës Publike www.dap.gov.al. http://dap.gov.al/2014-03-21-12-52-44/udhezime/426-udhezim-nr-2-date-27-03-2015

	2.6
	DATA E DALJES SË REZULTATEVE TË KONKURIMIT DHE MËNYRA E KOMUNIKIMIT



Në përfundim të vlerësimit të kandidatëve, Bashkia Himarë do të shpallë fituesin në portalin “Shërbimi Kombëtar i Punësimit”, faqen zyrtare të bashkisë dhe në stendën e informimit të publikut. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.

	
Drejtoria e burimeve njerëzore dhe shërbimeve mbështetëse
BASHKIA HIMARË

